АҞӘА, ԥхынгәы 11— Sputnik. МИА "Россия сегодня", ателеканал RT аредактор хада Маргарита Симониан адгылара алҭеит асенатор Алексеи Пушков иаԥшьгамҭа – RT, Sputnik амаҵзурақәа ахьынармышьҭыз лондонтәи ауснагӡатә аиԥш зеиԥшу жәларбжьаратәи аконференциа амҩаԥгара.
"Аԥшьгамҭа бзиоуп. Уи ҳалацәажәоит. Арыцхәқәеи аформати ҳрызхәыцуеит", - ҳәа Симониан РИА Новости иазеиҭалҳәеит.
Британиа аиҳабыра RT, Sputnik русзуҩцәа аккредитациа рырымҭеит АИХ рхақәиҭраз Аглобалтә конференциахь. Ари ҵаҵӷәыс иарҭеит "RT, Sputnik адезинформациа ахьаладырҵәо" ҳәа ргәаанагара.
Лондон уаанӡагьы урыстәылатәи АИХ русура иаԥырхагахон. Убас, Сергеи Скрипали иԥҳаи рҭоурых ашьҭахь апарламентарицәа аиҳабыра рахь ааԥхьара ҟарҵеит RT алицензиа амхызарц.